b'\n_START_ARTICLE_\nSDSSJ0946+1006\n_START_PARAGRAPH_\nSDSSJ0946+1006 on erikoislaatuinen gravitaatiolinssij\xc3\xa4rjestelm\xc3\xa4. J\xc3\xa4rjestelm\xc3\xa4 koostuu kolmesta galaksista jotka ovat samalla suoralla kolmen, kuuden ja yhdentoista miljardin valovuoden et\xc3\xa4isyyksill\xc3\xa4 Linnunradasta. Galakseista saapuva valo taipuu suhteellisuusteorian ennustamalla tavalla luoden kaksinkertaiset Einsteinin renkaat.\n_START_SECTION_\nL\xc3\xb6yt\xc3\xa4minen\n_START_PARAGRAPH_\nUCLA:n tutkijat Raphael Gavazzi ja Tommaso Treu julkaisivat havaintonsa j\xc3\xa4rjestelm\xc3\xa4st\xc3\xa4 Amerikan Astronomisen j\xc3\xa4rjest\xc3\xb6n 211. konferenssissa tammikuussa 2008. Havainnot tehtiin k\xc3\xa4ytt\xc3\xa4en Hubble-avaruusteleskooppia.\n_START_SECTION_\nTieteellinen merkitt\xc3\xa4vyys\n_START_PARAGRAPH_\nL\xc3\xb6yt\xc3\xb6\xc3\xa4 on kuvailtu merkitt\xc3\xa4v\xc3\xa4ksi. J\xc3\xa4rjestelm\xc3\xa4n avulla saatetaan saada lis\xc3\xa4tietoa pime\xc3\xa4st\xc3\xa4 aineesta ja pime\xc3\xa4st\xc3\xa4 energiasta sek\xc3\xa4 mahdollisesti avaruuden kaarevuudesta.'